**ANUNȚ**

**Solicitare de transmitere expresii de interes pentru investiții în modernizarea/construirea de capacități noi de cogenerare de înaltă eficiență (CHP), finanțate din Fondul pentru modernizare**

Având în vedere:

prevederile *Regulamentului de punere în aplicare (UE) 2020/1001 al Comisiei din 09.07.2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre,* în care sunt stabilite cerințele privind prezentarea propunerilor de investiții de către statele beneficiare, evaluarea investițiilor prioritare și a investițiilor neprioritare, gestionarea, efectuarea vărsămintelor și plata resurselor din Fondul pentru modernizare precum și componența și funcționarea Comitetului pentru investiții,

prevederile Ordonanţei de Urgenţă a Guvernului nr. 60/2022 *privind stabilirea cadrului instituțional și financiar de implementare și gestionare a fondurilor României prin Fondul pentru modernizare, precum și pentru modificarea și completarea unor acte normative*, cu modificările și completările ulterioare, prin care a fost creat cadrul legal de operaționalizare a Fondului pentru modernizare în România, cu programele cheie stabilite prin art. 3 alin. (6),

Ministerul Energiei este interesat să identifice **potențiale proiecte de investiții de modernizare/realizare capacități noi de producere în cogenerare sau trigenerare de înaltă eficiență, a energiei termice/răcire și electrice, pentru finanțare din Fondul pentru modernizare.**

Investiția contribuie la obiectivul Uniunii pentru climă 2030 și la obiectivul de neutralitate climatică pentru 2050.

Soluțiile tehnice pentru realizarea/ modernizarea unităților de producție a energiei termice și electrice în cogenerare/trigenerare de înaltă eficiență sau producției energiei termice, electrice și frigului în trigenerare de înaltă eficiență în sectorul încălzirii centralizate sau autoconsum pot asigura utilizarea în amestec a gazului natural cu gaze regenerabile/ cu emisii reduse de carbon, inclusiv biomasă, energie geotermală, hidrogen verde, hidrogen regenerabil (hydrogen readiness) și altele, oferind centralelor posibilitatea să atingă pe durata ciclului de viață economică, pragul de maximum 270g CO2 eq/Kwhe.

În acest sens, se solicită celor interesați transmiterea de expresii de interes**,** conform Fișei de proiect prezentată în anexa la acest anunț.

Expresiile de interes vor fi transmise până la data de **10.12.2023**, **ora 23:59**, la adresa de email [programcheie5fm@energie.gov.ro](mailto:programcheie5fm@energie.gov.ro).

**Menționăm faptul că expresiile de interes au caracter informativ și NU implică asigurarea finanțării respectivului proiect din Fondul pentru modernizare.**

**Anexa 1**

**FIȘĂ DE PROIECT**

1. 1. Denumire inițiator proiect:
2. 2. Tip: Întreprindere mare/UAT/etc.
3. 3. CUI:
4. 4. Sediul social:
5. 5. Obiect de activitate (Cod CAEN principal/Cod CAEN secundar):
6. 6. Date de contact (telefon, email):
7. 7. Denumirea proiectului:
8. 8. Localizarea:
9. 9. Tipul de proiect:

[ ] capacități de producere în cogenerare a energiei termice și electrice, cu livrare în SACET

[ ] capacități de producere în cogenerare a energiei termice și electrice, pentru autoconsum

[ ] capacități de producere în trigenerare

1. 10. Capacitate totală instalată prin proiect, după caz:

[..................] MWt și [..................] MWe

[..................] MWt caldură, [..................] MWt răcire și [..................] MWe

1. 11. Valoarea estimată a investiției (cu TVA și fără TVA), [..........................] euro
2. 12. Existența sau nu a studiului de fezabilitate, data întocmirii acestuia și ultima actualizare a indicatorilor tehnico-economici
3. 13. Estimarea finanțării solicitată din Fondul pentru modernizare [..........................]\* euro

*\*Finanțarea poate fi de maxim 30.000.000 euro per proiect, cheltuieli eligibile, fără TVA*

1. 14. Confirmarea cofinanțării din alte surse (proprii sau atrase)
2. 15. Avizele, autorizațiile si certificatele necesare conform SF și stadiul obținerii acestora, după caz
3. 16. Data estimată pentru demararea investiției și perioada de realizare a acesteia.
4. 17. Tipul de combustibil (pot fi bifate mai multe opțiunii):

[ ] gaze naturale

[ ] biogaz

[ ] biomasă

[ ] geotermal

[ ] hidrogen

[ ] altele …………………. (în cazul selectării acestei opțiuni, se va menționa care este tipul de combustibil).

18. Descrierea succintă a proiectului, inclusiv tehnologia folosită:

*Notă:*

1. *Informațiile vor fi prezentate în format PDF și editabil , în maximum 5 pagini, cu respectarea structurii de mai sus, însoțite de o adresă semnată de reprezentantul legal;*
2. *Ministerul Energiei își rezervă dreptul de a solicita orice document care poate confirma datele și informațiile* ***transmise de inițiatorul proiectului.***